Ligikaudu neljandik alkoholist tuuakse Lätist, kirjutab Taloussanomat.
Laias laastus jagunevad Eestit külastavad soomlased kaheks suureks rühmaks: need, kes ostavad koju kaasa alkoholi, ja need, kes seda ei tee. Inimeste osakaal, kes väidavad, et alkoholihind nende reisiotsust ei mõjuta, on 2017. aastast suurenenud.
Kasvanud on nende turistide arv, kes ostavad koju kaasa üle saja liitri alkoholi. Sellised turistid külastavad naabermaad keskmiselt viis korda aastas ning viivad koju 38% kogu Eestist Soome viidud alkoholist.
Õlle toomine Eestist on vähenenud, kuid näitas aasta alguses taas tõusutrendi. Veebruaris-aprillis tõusis õlle eksport Eestist Soome eelmise aasta sama ajaga võrreldes 40 protsenti.
Vähenes veinide ja likööride import. Kange alkoholi import jäi samale tasemele.